ming030890/wiki-yue-high-quality huggingface dataset:
陳樂行

陳樂行（英文：Andrew Chan，1995年—）係香港保衛粵語運動「港語學」發起人。2023年，因香港國安處話「港語學」犯《香港國安法》，佢解散組織， 同年喺海外另起爐灶「KongHub」。

遭遇恐嚇
2015年6月，陳樂行喺前女友屋企下面發現簡體字恐嚇字句。

浸大語文中心風波
香港浸會大學（浸大）有普通話水平畢業「要求」，本科生要過到「要求」先畢得業。陳樂行喺2016年搵到四百幾個學生聯署公投。九成投票嘅反對必修普通話。其後科大照做，一樣大比數反對必修普通話。可惜，大學唔理學生。浸大推出嘅「豁免試」，足足七成學生「唔合格」。浸大學生喺2018年1月17日，上「語文中心」靜坐八個鐘，同職員鬥鬧。陳樂行話個試設計荒謬，擔心學生畢唔到業。

廣州實習恐嚇風波
冇耐，陳去廣東省中醫院實習，但喺1月23日畀《環球時報》開名鬧，中醫院收到幾百個恐嚇電話、訊息，例如「搵人嚟打（佢）」、「解剖」同「殺死佢」。中醫院同浸大先生講，擔心陳安全，要佢返香港。
第日，時任校長錢大康以「學生言行威脅、侮辱先生，阻佢哋做嘢」，要陳樂行同劉子頎（時任學生會長）停學。劉子頎同陳樂行再見記者，證實停學。不過大學「未審先判」惹嚟抨擊。

學生聲援 停學撤銷
2018年1月26號，四百個浸大學生集會，聲援陳樂行同劉子頎。2月1日，校長錢大康通告所有師生，指學生輔導長與陳劉二人及語文中心同事會面後，決定延緩兩人的停學。

紀律聆訊
2018年4月2號，陳樂行同劉子頎見記者，話喺3月29號收到聆訊結果：陳樂行罰停學八日同四十個鐘服務令；劉子頎停學一學期。佢哋話上訴。陳樂行話聆訊冇問案情，紀委偏聽，判決不公。

國安搜查
2023年8月22號朝早七點，國安公署搜陳樂行屋企，咁啱佢唔喺道，國安要佢屋企人通水。同月28號，陳解散「港語學」。

近況
一路喺澳洲，冇返過香港。 2024年4月，陳對「光傳媒」指港官之所以常用某些非慣用語，乃因為「表忠，以免招人話柄」。
數據科學

數據科學（粵拼：sou3 geoi3 fo1 hok6 | 英文：data science）係一個跨學科科學領域，重點研究運用科學方法同各種演算法，由有結構或者冇結構嘅 data 嗰度搵出有用知識。
有數據科學家指，數據科學可以用以下一句嘢概括：用最勁嘅硬件、最勁嘅編程系統、同用最有效嘅演算法嚟解決問題。

諗頭
睇埋：大數據
有人指，數據科學係科學嘅第四範式（fourth paradigm）：本嚟科學係以實證、理論同計算為重嘅，廿一世紀初就喺呢三樣之上加多個「數據」；數據科學會運用數學、統計學、機械學習、以及訊息科學等領域嘅技術，由手上嘅數據當中抽取有用嘅知識，並且攞嚟喺有經濟價值嘅地方嗰度使用（例：根據手上數據，呢柞變數之間成噉嘅關係，呢個預測現象嘅能力可以作乜商業用途？）。數據科學係伴隨廿一世紀資訊科技而嚟嘅－隨住互聯網發達，有大量數據喺網上流動（睇埋大數據），於是有唔少人開始想利用呢啲數據做有用嘅嘢，數據科學就隨住呢股趨勢而興起。

工序
睇埋：人工智能
做數據科學嘅工序如下：
諗清楚要解決嘅問題係乜。例：家陣有個數據科學家，俾人請佢幫手做市場研究，佢首先要搞清楚份研究想達到乜目的（搞清楚消費者鍾意同唔鍾意件產品啲乜，再按呢個資訊改良件產品）。
做一啲探索性質（exploratory）嘅分析，諗吓手上嘅數據解答到乜嘢同目的相關嘅問題。例：手上個數據庫有一大柞消費者嘅數據，知道每個消費者對件產品喺各方面嘅評價，計劃可以試吓做聚類分析將消費者分做若干類。
建立一啲數學模型，描述柞數據入面有啲乜嘢規律喺當中。例：用機械學習演算法做返咗個聚類分析，結果係消費者可以按照佢哋對件產品各方面嘅評價分做三大類。
匯報個結果（尤其係步驟 3 嘅結果）俾相關人員聽，將數據視覺化，等啲數據易睇。
講吓個結果有乜嘢影響－即係知道咗呢個結果，目前嘅做嘢方法要有乜嘢改變先可以更有效噉達到目的。例：知道咗消費者可以分做三類，產品設計要點改變先可以令消費者更加滿意？
文學

由於出版同教育嘅進步以及社會嘅全面發展，已經失去其壟斷地位成為大眾文化嘅一支。產生咗所謂嘅嚴肅文學同通俗文學或大眾文學之分。

文學類別
按載體分為：口頭文學、書面文學、網路文學三大類；
按時間分為：古代文學、近代文學、現代文學同當代文學。佢哋嘅範圍會隨住讀者而不斷遷移嘅；
按地域分為：外國文學、中國文學、台灣文學等；
按讀者分為：
按年齡有兒童文學，成人文學等；
按讀者群體及內容分為嚴肅文學同通俗文學或大眾文學、民間文學、少數民族文學、宗教文學等；
按內容分為：史傳文學、紀實文學等；
按體裁分為：小說、散文、詩歌、報告文學、戲劇等；
按創作理念分為：浪漫主義文學、現實主義文學等；

文學體裁
内文：文學體裁
中國古代分為詩同埋文，文又分為韻文同散文，現代一般分為：詩歌、散文、小說、戲劇，並稱為四大文學體裁；中國嘅抒情詩同散文（稱為「古文」）最早而比較發達。西方就分為詩歌同散文兩個基本類型。敍事詩同戲劇成熟較早，此外小說比較發達。
傳統嘅詩係有韻律嘅文學作品。佢通過詩嘅想像同抒情來表達某種強烈嘅情感。詩係歷史最悠久嘅文學形式。中國係世界上詩歌最發達嘅國度之一，由中國最早嘅詩歌總集詩經，最早嘅長篇抒情詩離騷以來。漢代嘅樂府，唐宋格律詩，同埋唐末興起嘅詞，元曲以及五四以來嘅新詩。歷代嘅民間歌謠。構成咗中國詩歌無以倫比嘅巨大傳統。相比之下西方嘅敍事詩發達較遲，並結合戲劇，成就好大。例如荷馬史詩，但丁嘅神曲，莎士比亞劇本。
散文冇嚴格嘅韻律同埋篇幅限制嘅文學形式。同韻文相對。中國嘅散文從先秦諸子散文發展而來，代有散文名家名作。其中歷史散文同賦體以及奏議文告等應用文體，對後代產生咗深遠影響。中國自古就係世界上散文最發達嘅國度。
戲劇係另一種古老嘅文學形式。佢主要通過唔同角色之間嘅對話來表達作者嘅思想同感情。戲劇可以用於舞臺嘅表演，都可以閱讀。
小說係以虛擬世界為內容嘅綜合文學形式。傳統上以散文為主體。莊子：飾小說以幹縣令。中國現代意義上嘅小說，係從先秦散文中嘅寓言濫觴，經過漢末六朝嘅筆記，到唐傳奇宋話本擬話本而成熟，再傳至明清以中國四大小說名著為代表嘅長篇小說同埋以聊齋志異為代表嘅短篇小說。西方嘅小說稱為fiction，被稱為散文史詩。小說上接神話傳說，作為後起嘅文學形式。由於佢巨大嘅容量，深刻全面咁反映咗現實同埋啲人嘅思想，成為近代以後主流嘅文學形式之一。
其他體裁有：
史傳文學
筆記
駢文參閱賦
回憶錄
書信
遊記
短文，係字數相對較少嘅文學形式。
古文
八股文
雜文
小品文，係從作者嘅觀點來討論某一議題。
應用文
書話
詩話
詞話

文學理論
睇埋：文學理論同哲學與文學 § 文學的哲學
文學理論其中一個基本問題係「咩係文學？」— 雖然好多現代理論家同文學學者都認為「文學」冇法定義，或者可以指任何語言嘅運用。

文學小說
睇埋：西方經典 § 文學經典
但丁、荷馬同維吉爾喺拉斐爾·聖齊奧嘅《帕納蘇斯山》壁畫（1511年）中，佢哋係西方經典嘅重要人物
文學小說係用嚟描述探索人類狀況任何層面嘅小說，可能包含社會評論。文學小說往往被視為比類型小說，尤其係商業化類型，擁有更高嘅藝術價值。不過呢個觀點近年被挑戰，因為大學對類型小說進行嚴謹嘅研究。
英國作家威廉·博伊德（William Boyd）對短篇小說嘅評論可以應用喺所有散文小說：
短篇小說似乎滿足咗我哋內心深處某啲需求，好似喺故事講述嘅過程中，創造咗某種特別嘅嘢，抽取咗我哋經歷嘅精髓，畀咗某種暫時嘅意義喺我哋呢段共同而又動盪不安嘅生命旅途中。
最頂尖嘅文學作品每年由諾貝爾文學獎頒發，呢個獎畀任何國家嘅作家，只要佢喺阿爾弗雷德·諾貝爾嘅遺囑用字度，創作咗「喺文學領域度，最傑出作品，並具有理想導向嘅方向」。（原文瑞典語：「den som inom litteraturen har producerat det mest framstående verket i en idealisk riktning」）。

想像文學嘅價值
有啲研究者認為文學小說對個人嘅心理發展可以起到一定作用。
心理學家亦使用文學作為治療工具。
心理學家霍根（Hogan）主張，人哋用時間同情感去理解文學角色嘅處境係值得嘅；佢認為文學能夠引發普遍情感，連結廣大社群，同時畀讀者接觸唔同文化同新嘅情感體驗。例如有研究顯示，文學文本入面熟悉文化價值嘅存在，對少數民族學生嘅表現有重要影響。
心理學家馬斯洛嘅理論幫助文學批評家了解文學入面角色點樣反映佢哋嘅個人文化同歷史。 呢個理論表明文學幫助個體追求自我實現。

粵語文學
睇埋：粵文化
可以睇吓粵詩、粵謳、大粵港諺語、木魚書同埋廣府民間故事等嘅課題。

獎項
文學界有好多獎項，用嚟表彰文學嘅成就同貢獻。因為呢個領域好多元化，獎項通常範圍有限，多數係針對：形式、體裁、語言、國籍同產出（例如首次作家或者初次小說）。
諾貝爾文學獎係阿爾弗雷德·諾貝爾喺1895年遺囑設立嘅六個諾貝爾獎之一， 係根據一個作家嘅整體作品而頒發，而唔係針對某一部特定作品。 其他不限國籍嘅文學獎包括：諾伊施塔特國際文學獎、曼布克國際獎、普立茲獎、雨果獎、衛報首部作品獎同弗朗茨·卡夫卡獎。
音板

音板（英文：soundboard）係弦樂器負責擴音嘅主要部分，原理係透過增加震動嘅表面面積來增強音量；佢亦都負責畀件樂器有佢獨有嘅音色，通常係木造，好嘅音板會用實木（不過大塊嘅可能要幾塊細嘅用膠水黐埋），冇咁好嘅可以係夾板。
木結他嘅音板係前面有竉嘅木製部分，鋼琴嘅音板喺入便。
因為音板好大程度上決定咗樂器嘅音質，接觸式拾音器通常都係黐喺音板；亦都有喺音板後面吊咪嘅做法。
唔同樂器嘅音板，形狀唔一定係一樣；例如，鋼琴同小提琴嘅音板有少少拱形，物理上令啲聲放得大聲啲，結他嘅音板就係平嘅。
2月25號

2月25號係公曆年嘅第56日，離年尾重有309日（閏年310日）。
<< - 2月 - >>



大件事
1570年：教宗碧岳五世革除英倫女王伊利沙伯一世嘅天主教教籍。
1951年：1951年泛美運動會（英文：1951 Pan American Games）喺阿根廷布宜諾斯艾利斯開幕，係首屆泛美運動會。
1977年：香港一架由大角嘴碼頭去元朗嘅九龍巴士51線喺石崗撞死個踩單車嘅青年之後，衝入一間超級市場爆炸起火，造成6死22傷。
1986年：阿基諾夫人上任菲律賓總統，前總統馬可斯走佬夏威夷。
1990年：第12屆塔吉克國會選舉。
2007年：香港賽馬會為精英大師舉行退役儀式，並最後一次踏足沙田草地，係首匹可以行入賽道嘅退役馬。精英大師退役之後去咗澳洲墨爾本市外一牧場頤養天年。
2003年：盧武鉉上任大韓民國總統。
2006年：愛爾蘭都柏林因北愛爾蘭天主教徒因為想阻住新教徒遊行，最後變成騷亂，係十年來規模最大嘅一次。
2008年：李明博上任大韓民國總統。
2008年：勞爾卡斯特羅接替佢大佬菲德爾·卡斯特羅做古巴元首。
2009年：佳士得拍賣行响法國巴黎大皇宮，以1400萬歐元賣出已故時裝設計師聖羅蘭（法文：Yves Saint Laurent）收藏嘅兩座圓明園鼠兔銅頭。
2011年：因爆出濫用職權、受賄貪腐，全國人大常委會免去劉志軍鐵道部長職務，任命盛光祖做下任部長。
2013年：朴槿惠上任大韓民國總統，係南韓史上首位女總統。
2018年：中國共產黨中央委員會建議修改《中華人民共和國憲法》21處，包括刪走第七十九條第三款國家主席同副主席「連續任期不得超過兩屆」嘅規定。3月11號喺第十三屆全國人大第一次會議通過。
林前進

林前進，香港親中派政治人。祖籍新會小岡鎮。香港越時（集團）有限公司主席，新會越時集團董事長。
清潔龍阿德

清潔龍阿德（英文：Keep Clean Ambassador Ah Tak）係香港食物環境衞生署嘅吉祥物，2016年6月5日推出facebook 專頁，原形係香港市政局喺1990年代推出嘅吉祥物「清潔龍」。呢個角色嘅任務係向香港市民推廣清潔環境嘅訊息。
梁雯蔚

梁雯蔚（英文：Sandy Leung，1995年5月8號—）係香港女演員及模特兒，香港無綫電視經理人合約女藝員，亦係2017年度香港小姐競選嘅十強佳麗。
梁雯蔚19歲開始涉足演藝圈，喺英國伯明翰大學學院修讀企業管理系。畢業後參選《2017年度香港小姐競選》，但五強止步，之後讀第29期無綫電視藝員訓練班，加入無綫電視，做咗無綫電視經理人合約女藝人。2018年12月讀完英國華威大學項目管理碩士。

讀書時期
梁雯蔚喺小學時期，考過全級第三名，係交響樂口琴隊、乒乓球校隊、體操隊同校園電台小DJ，亦參與過三屆香港學校粵曲歌唱比賽、第57屆香港學校英文朗誦節，攞優良同良好成績、乒乓球比賽青少年組女子單打攞季軍，喺2005年度香港教學網資優學生比賽、第六屆芳草杯少兒書畫大賽同2005-2006年度香港學校粵曲推廣計劃，都攞到優異獎，亦曾喺查篤撐兒童粵劇團於高山劇場演出《白蛇傳》中，擔任小司儀。
喺中學時期，梁雯蔚放棄入讀香港神託會培基書院，就讀東華三院馮黃鳳亭中學，藝人陳敏之、楊卓娜同王丹妮都係佢中學師姐。佢入讀精英班，亦係品行優異生，考過全級第四名；中文科全級第一；英文科全級第二；地理科全級第三；視覺藝術同體育科亦攞突出表現獎。佢做過校報編委會主席，負責編輯學校通訊《亭園》、攝影學會主席、升學就業輔導服務組副主席、領袖生組長、學生輔導組副組長、中文學會聯絡同文書、地理學會幹事等，同時係中英文辯論隊、朗誦隊、籃球隊、星榆舞蹈學校中國舞成員，2008年參與過第29屆北京奧林匹克運動會──由北京奧組委、香港舞蹈總會、香港奧馬委合辦嘅馬術比賽，以香港體育展示表演中國舞團隊，喺沙田馬場表演大型中國舞蹈。喺歡樂滿東華2008由鄭少秋主唱，王國潼拉二胡《梁祝》一曲中，作中國舞表演，並喺第44、45屆學校舞蹈節攞到中國舞（群舞）甲級獎、全港青年學藝比賽舞蹈比賽（中國舞）銀獅獎、沙西區學界籃球賽女丙組錦標賽（第二組）團體殿軍、第59-63屆香港學校中英文朗誦節，攞到優良同良好成績，2007-2008年度曾獲得中文科舊曲新詞創作大賽亞軍，2009-2010年度中文科廣泛閱讀計劃中三級季軍，亦參與多屆社際戲劇比賽，並攞過幾次冠軍。
梁雯蔚17歲去澳洲布里斯本昆士蘭科技大學修讀大學基礎班，同澳籍寄宿家庭一齊生活，亦喺澳洲昆士蘭大學學過德文。17、18歲時，佢自己去過黃金海岸及墨爾本旅遊。2014年回流香港，繼續讀大學課程之外，機緣下喺英皇娛樂演藝創意學院兼讀嘅演藝專業文憑，由蕭鍵鏗同佢個仔任教，並開始佢演藝事業；2017年6月喺英國伯明翰大學學院企業管理系以榮譽學士畢業。

演藝事業
梁雯蔚喺2014、2015年19歲時，曾客串英皇電影《三條友飲醉走》同《幸運是我》、Property Finder Advertising Limited/Room3 Limited《愛的禮物》微電影等，喺2015年加入北京村木田國際文化傳媒有限公司（香港）（Star Village Entertainment) 參與幕後工作，擔任副導、編劇、攝影、後期指導等職務；2016年為進修演藝，曾入選做北京電影學院影視表演系學生，之後佢開始做模特兒，曾經係模度勢 Model International Ltd.、SING MODEL LTD.、Model Factory Ltd. 等模特兒公司嘅模特兒，並接受過模度勢（Model International Ltd.）模特兒訓練，陳繹嵐係佢導師之一。2017年佢亦加入過台灣知名UpLive直播平台，參與主播工作。
2017年6月佢參選《2017年度香港小姐競選》，身高得五呎二，係嗰屆最嬌小嘅佳麗，選情唔畀人睇好，有傳媒甚至話佢係「出局大熱」，最終佢都入到決賽十強，並獲得 big big channel 最佳髮腳大獎。參選完後，佢入讀第29期無綫電視藝員訓練班，2018年4月並正式同無綫電視簽約做旗下經理人合約藝人。
2020年4月佢以素人身份參加 big big channel 嘅網上煮食節目《疫境廚神》，佢嘅YouTube頻道SL Ventures拍攝製作嘅黃金牛奶 X 薑黃拿鐵咖啡、黃金紫薯湯圓、迷你班㦸同埋星空雪耳桃膠糖水短片都入選，當中星空雪耳桃膠糖水嘅短片更獲選為《疫境廚神500道滋味》第十組呃Like美食最高票數，喺「最受歡迎疫境廚神」選舉獲得第28名。
至2021年3月，佢加入無綫電視3年間，拍攝超過50齣電視劇。
2021年5月佢參加咗「Art Piece x Cloudbreakr x Snap Up」第一屆品牌大使訓練班，成為 Art Piece 嘅品牌大使，並參與 Art Piece 直播工作。
數碼鋼琴

數碼鋼琴（英文：digital piano）係一種電子鍵盤樂器，具有傳統鋼琴同電子琴兩者之間嘅優點，通常作為鋼琴嘅代替品，可以演奏古典音樂同流行音樂。數碼鋼琴同電鋼琴唔同嘅地方喺音源嘅產生方式。

特色
琴鍵
數碼鋼琴會用唔同嘅方法嚟模擬鋼琴嘅觸鍵感同力度感應（touch sensitivity），包括採用類似傳統鋼琴琴膽嘅琴槌擊弦機制（hammer action），但係觸鍵感始終唔會同鋼琴一樣，而且每個品牌都有啲分別，至於琴鍵數量方面，大部份數碼鋼琴嘅琴鍵數量同鋼琴一樣都係88鍵。
音源
音源係從傳統樂器聲音取樣製作，儲存喺數碼鋼琴嘅記憶體。
好好生活在灣區

《好好生活在灣區》（英文：Easy Life in GBA）係一套由好好制作製作嘅資訊節目，由樂翊榆主持。節目由2025年2月24號到3月7號，逢禮拜一到五 20:30-21:00，喺香港有線寬頻開電視嘅HOY TV首播。節目會去介紹大灣區（主要係珠海、中山同佛山）嘅生活資訊。
鋼琴

鋼琴（意大利文：pianoforte，意思係 ｢細大聲｣；德文：Klavier，意恩係 ｢鍵盤｣；英文：piano，即係 ｢pianoforte｣ 嘅簡稱）係西洋古典音樂中嘅一種鍵盤樂器，前身係古鋼琴，普遍用於獨奏、重奏、伴奏等演出，用嚟作曲同排練音樂都好方便。彈琴嘅人撳落去鍵盤上嘅琴鍵，牽動鋼琴裏面包住絨氈嘅琴槌，就會敲擊鋼絲弦，經過琴橋由音板擴音發出聲音。
鋼琴音域寬廣，音色宏亮、清脆，富於變化，表現力強。獨奏嗰陣，可以演奏各種氣勢磅礡、寬廣、抒情嘅音樂，亦可以演奏歡快、靈巧、技巧性好高嘅華彩樂段，喺樂隊裏面可以發揮巨大作用，重經常用嚟做伴奏樂器。鋼琴因為佢嘅豐富嘅樂理表達能力，所以稱為「樂器之王」。
鋼琴分立式琴（upright）同三角琴（grand）兩大類，前者嘅目的只為慳位。

名
中文 ｢鋼琴｣ 係指質料，但係原文 ｢pianoforte｣ 其實係指 ｢細大聲｣，即係可以出細聲，亦可以出大聲。後來嫌個名長得滯，斬到得返 piano（細聲），目前英文、法文、葡文等等一般都係用呢個短名；日文都係，通常寫 ピアノ（piano），但係亦有寫 ピヤノ（piyano），不過冇咁常見。

構造
構造上，現代嘅鋼琴分7個主要部分，分別係框架同框架支柱（又叫骨架或者立木）、音板、琴橋、鋼板（steel frame）、鍵盤（keybed）、擊弦機（action；又叫琴膽）同外殼。
現代鋼琴主要係 88 個鍵（包括黑色同白色琴指），主要由1組中央區、3組高音區、3組低音區，每組12個音，另加最高音嘅C音，而最低音就由A音開始（A、A♯同B音），所以一共有 12×(1+3+3)+(1+3) = 88 個音。
不過最初嘅鋼琴其實唔係 88 個音，而係 61 個音，但係到咗19世紀中，已經增加到 82 個音，一戰之後先變成 88 個音。

生產
鋼琴本來係成個都係師傅整，直到工業革命之後先有流水作業，特別係法國大革命之後，民間需求大增，人手整滿足唔到需求；喺2021年，全世界最大嘅鋼琴生產商係東莞嘅珠江琴廠。
雙複數

喺雙複數中，請注意由於ij=k，所以。
噉就映射
。
係一個以2x2嘅複數矩陣組成嘅雙複數嘅線性表示方式。
例如，ik = i(ij) = (ii)j = −j嘅線性表示法係
請注意呢個代數矩陣同其他代數矩陣嘅分別係：呢個代數矩陣係一個可交換嘅代數矩陣。
電動輪椅

電動輪椅係用電推郁嘅輪椅，喺1940年代發明。
電動輪椅可按摩打位係分前驅、中驅及後驅。亦可用功能/重量區分。
電動輪椅愈來愈輕便，由過住的鉛酸電到現今的鋰電池，由鋼鐵支架到鋁合金支架到碳纖維。
電動輪椅結構：是在輪椅上，加上電池、左右摩打、及控制器。
電動輪椅結構（傳統左右摺合款)

設計
是在手推輪椅的基本上，加上電池、摩打、控制器，當然電動輪椅支架的強度亦要加強，以支撐轉灣/加減速等控制時所發生的力量。

驅動系統/支架
一般電動輪椅都使用4輪或6輪設計，過往不可摺，但時至今日已出現了很多可摺合的款式。

控制器
典型有刷摩打PG控制器
基本控制器操控，控制桿指向前就行前，放手就停車。比較高階的會有速度漸變控制變化。

電池
新型既電動輪椅，已開始轉用鋰電池。由舊有的鉛酸電變為高效輕便的鋰電。同時因此愈來愈多輕便的電動輪椅。
父親節

父親節係一年入面特別感謝老竇而慶祝嘅節日，源於二十世紀初嘅美國。每個國家父親節嘅日期都有唔同，又有各種嘅慶祝方式，大部分都同贈送禮物、家族聚餐或活動有關。全球大部份國家同地區係喺6月嘅第三個星期日慶祝父親節，包括中國大陸、香港同埋澳門等地方。又有喺其他日子慶祝嘅，例如民國時期嘅中國同臺灣喺八月八號慶祝，所以又叫「八八節」。
同父親節對應嘅有母親節，係喺5月嘅第二個星期日。

日期
每個國家同地區官方定義嘅父親節日期都有唔同。
黃瑩瑩

黃瑩瑩（Vanessa Wong，1981年12月12號—），係前香港無綫電視女配音員，2012年10月加入無綫電視配音組，2015年10月約滿TVB。

人物
第5期無綫電視粵語配音藝員訓練班學員。
任職配音員之前係獨立樂隊「不眠樂團（Sleepless）」嘅主音歌手。
曾幕前演出第6期無綫電視粵語配音藝員訓練班嘅電視宣傳片。
任職無綫電視時係韓國演員李多熙嘅常任配音員。
2020年開始 Sticky Love Family 黐住這一家YouTube頻道。而家係自由身配音員。
紅毛丹

紅毛丹（別名韶子、毛荔枝；拉丁學名Nephelium lappaceum）係東南亞原產嘅大型熱帶果樹，分佈於印尼、馬來西亞等地。中國廣東、海南、廣西同埋雲南等地區有小量栽培。紅毛丹味道類似於荔枝，味甘，性溫，有生津益血、健脾止瀉、溫中理氣、降逆等功效。

點揀
以果實表面色彩靚、果體硬實為好。如果果實軟咗就表示熟過頭。

備註事項
紅毛丹有殺精作用，所以少精嘅男士唔適宜食得多，費事搞到不育。[未記出處或冇根據]
張嘉琪

張嘉琪（Katrina Cheung，1992年10月8號—）係香港女演員，參演過微電影、音樂劇同電視劇，出名角色包括2016年無綫電視處境劇《愛·回家之八時入席》嘅角色「嘉玲BB」。

簡歷
張嘉琪而家係好電影製作有限公司旗下藝人，亦曾經係藝人可嵐（劉珏琳）個師妹。佢曾經喺香港青年協會嘅「香港起舞」跳舞比賽連續兩屆攞季軍。
張嘉琪而家主要喺無綫電視用特約演員身份拍電視劇，雖然演嘅都係有對白嘅角色，但片尾演員名單無打佢個名出嚟。
奇異女俠玩救宇宙

《奇異女俠玩救宇宙》（英文：Everything Everywhere All At Once）係套2022年美國科幻電影，由楊紫瓊、許瑋倫、珍妮施力、關繼威、岑勇康、吳漢章、占美李寇蒂斯主演。套劇係用咗多元宇宙嘅題材（同期有套戲《奇異博士2：失控多元宇宙》上緊畫）。

獎
套戲攞到2023年第95屆奧斯卡金像獎最佳電影。
楊紫瓊同關繼威憑呢套戲喺2023年第80屆金球獎嘅喜劇／音樂劇類同埋第95屆奧斯卡金像獎，都分別攞到最佳女主角同最佳男配角。占美李寇蒂斯攞到第95屆奧斯卡金像獎最佳女配角。
雞屎粿

雞屎粿，又叫雞屎籐茶粿，係種客家粿，出面嗰層係糯米粉同埋雞屎藤葉碎，入面包嘅餡通常會係花生碎。蒸出嚟個樣深綠色，散發出雞屎粿嘅氣味。
傳統上雞屎粿係清明拜山時做祭品用，所以又有「清明仔」呢個名。
雞屎粿嘅做法係將雞屎藤葉洗乾淨，加水煮出味，然後攪碎成汁。 將雞屎藤汁同糯米粉、粘米粉撈埋，搓成粉糰。將粉糰分成小份，搓圓或者撳扁，蒸熟就係。
雞屎藤本身係一種中草藥，有清熱解毒、祛風除濕、活血止痛嘅功效。傳統上，啲人認為食雞屎粿可以清熱解毒、祛風濕同促進消化。不過要注意，雞屎藤雖然有藥效，但唔係人人啱食，尤其係孕婦或者體質虛寒嘅人，最好先問過中醫師先。
固定資產名冊

固定資產名冊係一種記錄同管理固定資產嘅重要文件，主要用係企業、機構或者組織內部，幫助清晰掌握固定資產嘅情況，方便進行資產管理、核算同審計。固定資產名冊通常會記錄固定資產嘅資產編號、名稱、規格型號、數量、購買日期、原值、使用部門、存放地點、責任人、折舊信息（包括折舊方法、折舊年限、累計折舊同淨值）。

固定資產名冊嘅作用
資產管理：清晰記錄每一項固定資產嘅詳細信息，方便日常管理同維護。幫助追蹤資產嘅使用情況、存放位置同責任人。
財務核算：為財務報表提供準確嘅數據，例如資產原值、折舊、淨值等。方便進行資產盤點同價值評估。
審計同監管：提供完整嘅資產記錄，方便內部審計或者外部監管機構檢查。確保資產使用符合規定，避免資產流失或者濫用。
決策支持：幫管理層提供資產數據，幫助制定採購、更新或者處置資產嘅決策。
沙田車公廟

沙田車公廟，又叫做大圍車公廟，係香港沙田區一座廟，由華人廟宇委員會管。車公廟嚮17世紀已經起好，並喺19世紀重建，屬香港二級歷史建築。
沙田車公廟面積九千幾平方米，入面有座幾米高嘅車公像，佢着住盔甲，雙腳企立，手上有支兵器。車公廟唔少人嚟拜神，尤其嚮農曆年初三。每年善信約莫50萬人次。
顯徑站

顯徑站（粵拼：hin2 ging3 zaam6；英文：Hin Keng Station）係港鐵屯馬綫一個車站，2020年2月14號隨住屯馬綫一期開通而啟用。車站耗資12億港元興建，由五洋建設負責承建，2015年4月30號舉行平頂儀式，於2018年11月30號完工交付。不過由於沙中綫偷工減料醜聞，通車日期多次延遲，車站到2020年2月14號先至啟用，車站或會有助分流大圍站目前擠迫情況。

車站結構
樓高2層，樓面面積為9,200平方米，係沙中綫項目當中唯一新架空車站。車站大堂位於地面，月台設喺大堂之上，而同車站相連嘅獅子山鐵路隧道沙田一端嘅通風設施就設喺車站南端。車站設有兩個月台，採用側式月台方式排列。為配合相連遊樂場嘅景觀，車站設計採用大自然概念，包括首次以循環再造嘅木屑同塑膠廢料製成嘅「再用塑料木材」建造木色外牆遮陽板，垂直同車站頂綠化。除咗可以達到自然採光之餘，亦可以減低車站室溫。
特別之處，顯徑站月台雖然採用自然通風，但係裝設月台幕門，同深圳地鐵1號線、5號線、6號線、11號線同韓國首都圈電鐵嘅架空車站相似。而港鐵其餘採用自然通風車站月台都只係安裝月台閘門或者不設月台幕/閘門。

大堂
位於地面，原設計有客務中心，但係投入服務之後改為智能客服中心，唔再有職員駐守，其中一面設有特大天氣顯示屏。乘客需要以視像對話機向位於金鐘嘅港鐵職員詢問。同時因應反修例運動，站內加設特別保護措施，其中八達通拍卡機以防火厚膠板覆蓋，智能客務中心嘅牆身改以採用聚碳酸酯。

月台
設有兩個月台，採用側式月台方式排列，並裝設月台幕門，係採用自然通風嘅露天車站月台以及整個新界東之中唯一裝設月台幕門嘅架空車站。

商店
車站出入口兩旁劃作商店，合共有10間，已經開業嘅包括HKTVmall、鴻福堂、OK便利店、山崎麵包、唐記包點、恒生銀行自動櫃員機同日本原創單剪專門店QB HOUSE。

出入口
只有一個，位於車公廟路。出入口設喺地面大堂，並設有上下客區方便乘客，以及運送機械同貨物到商舖，同維修物料去大圍車廠越位軌道。但係車輛進出需要得到車站職員同意，先至會開啟車閘。
A - 顯徑邨
車公廟路、顯徑商場、顯徑邨多層停車場、顯田遊樂場、顯田游泳池、顯徑體育館、顯徑邨、顯耀邨、嘉徑苑、嘉田苑、嘉順苑

批評
顯徑站只有一個出入口，位於車公廟路西面，而住宅區位於車公廟路以東，所以乘客進出車站需要橫過車公廟路。居民同區議員早喺2013年顯徑站起之前已一直爭取興建行人天橋連接車站同埋對面設施。到2015年7月7號，沙田區議會亦通過興建連接顯徑商場接駁顯徑站行人天橋嘅動議。不過到車站落成後港鐵無計劃起行人天橋。

利用狀況
顯徑站位於沙田新市鎮南端，進出站內大多係顯徑邨、嘉田苑、嘉徑苑、顯耀邨、顯田村、徑口村住客，亦有附近學校嘅學生使用車站搭屯馬綫。
大圍

大圍（粵拼：daai6 wai4；英文：Tai Wai），以前叫做「積存圍」，係嚮香港獅子山同針山中間個山谷塊平地。而家屬於沙田區。大圍而家有個大圍站近城門河邊，即係積福街同積富街交界。
大圍村韋氏宗祠
上徑口村韋氏宗祠
潘瑤

潘瑤（Yoyo Pun，1990年11月29號—）係香港女藝員同電視節目主持。佢曾經係香港女子組合Super Gear成員；又係ViuTV《地球友善餐廳》同香港寬頻電視幾個節目嘅主持；參演電影有《我要做特務》、《我們的6E班》、《看不見的幸福》、《Atm提款機》等等。
諾貝爾獎

諾貝爾獎獎牌正面。
諾貝爾獎（粵拼：nok6 bui3 ji5 zoeng2）係根據瑞典化學家諾貝爾（Alfred Nobel）嘅遺囑所設立嘅獎項。
諾貝爾發明咗炸藥，得到好多錢，但係有人用佢嘅發明搞破壞，令佢感到好痛心，所以佢1895年11月27號響法國巴黎嘅瑞典-挪威人俱樂部上留咗份遺囑，用佢份遺產中嘅920萬美元去成立一個基金會，將基金所產生嘅利息，每年獎畀嗰一年為人類作出傑出貢獻嘅人，以表揚嗰啲對社會有出卓越貢獻、或做出傑出研究、發明同埋實驗嘅人。
諾貝爾獎1901年開始頒發。初時分為諾貝爾物理學獎、諾貝爾化學獎、諾貝爾生理學或醫學獎、諾貝爾文學獎同埋諾貝爾和平獎，響1969年加多一個諾貝爾經濟學獎。

頒獎程序
所有諾貝爾獎嘅頒發流程大同小異，最唔同係邊啲人有提名權。
2009年瑞典皇家科學院常任秘書Gunnar Öquist（粵譯：古納·厄奎斯特）宣佈諾貝爾化學獎得主2009年諾貝爾文學獎由Peter Englund（粵譯：彼得·恩格倫）用瑞典話、英文同德文宣佈

提名階段
每年9月（即係頒獎前一年），諾貝爾委員會會寄提名表格畀大約3,000個相關領域嘅學界大咖。和平獎仲會問政府、歷屆得獎者同挪威諾貝爾委員會現任或舊委員攞意見。截止收表係頒獎年嘅1月31號。 委員會會從呢堆提名同追加名單度揀300個候選人出嚟。 候選人唔會收到通知，個名亦唔會公開，所有紀錄會封存50年。
内文：諾貝爾獎得主列表 § 50年保密規矩

揀蟀過程
委員會整理好專家意見報告連候選名單，就會交畀下面四個頒獎機構拍板：
瑞典皇家科學院——理化合併經濟學獎
卡羅琳醫學院諾貝爾大會——醫學獎
瑞典學院——文學獎
挪威諾貝爾委員會——和平獎
各機構投票過半數就一錘定音，結果即刻公布唔准上訴。 每個獎最多頒畀三個人，和平獎可以頒畀團體，其他獎只頒畀在生個人。 得獎名單每年10月頭兩個禮拜揭盅。

過身後追頒
而家就唔準追頒畀死人，但舊時如果候選人提名後、頒獎前過身，都有機會照攞獎。例如1931年文學獎得主Erik Axel Karlfeldt同1961年和平獎得主聯合國阿頭達格·哈馬舍爾德。1974年打後規定，得獎者必須喺10月公布時仲喺度。1996年經濟學獎得主William Vickrey（粵譯：威廉·維克瑞）公布後未頒獎就過身，都照派獎。2011年醫學獎得主Ralph M. Steinman（粵譯：拉爾夫·斯坦曼）更加搞笑，委員會公布時唔知佢已經走咗三日，最後照樣硬撐話「出於善意」維持決定。

滯後認證
跟足諾貝爾遺囑，獎項應該頒畀「舊年嘅成就」，但早期試過頒錯畀偽科學（例如1926年醫學獎頒畀聲稱發現致癌寄生蟲嘅Johannes Fibiger），之後學精咗，寧願等啲研究經得起時間考驗先頒。 而家各領域滯後時間唔同，物理、化學、醫學獎通常等個發現廣泛受認可先頒，隨時等幾十年——例如1983年物理獎得主蘇布拉馬尼揚·錢德拉塞卡嘅星體演化研究其實係1930年代做。
文學獎通常頒畀成世人嘅貢獻（例如2008年和平獎得主馬爾蒂·阿赫蒂薩里調解國際衝突），但都有例外——2009年奧巴馬上任唔夠一年就攞和平獎，搞到啲輿論發晒火。
挪威諾貝爾委員會開會嘅房

頒獎儀式
右：2008年南部陽一郎喺斯德哥爾摩大學Aula Magna講講座；左：2009年奧巴馬喺奧斯陸市政廳從挪威諾貝爾委員會主席托爾比約恩·亞格拉手上接獎
除咗和平獎，其他獎一律喺12月10號（諾貝爾死忌）喺斯德哥爾摩音樂廳頒，之後移師市政廳藍廳食頒獎宴。和平獎就喺奧斯陸市政廳搞，挪威國王同王室成員都會到賀。
頒獎高潮位係瑞典國王親手頒獎畀得主，奧斯陸嗰邊就由挪威諾貝爾委員會主席喺國王面前頒和平獎。聽講最初瑞典國王奧斯卡二世好唔妥頒獎畀外國人。

諾貝爾夜宴
内文：諾貝爾夜宴
2005年諾貝爾夜宴排場
斯德哥爾摩夜宴喺市政廳藍廳擺1,300人圍，瑞典王室全員到齊；奧斯陸夜宴喺大酒店搞細場，得250個位，挪威國王兩公婆2006年開始年年撐場。

得獎講座
按規定，每個得獎佬都要就自己個獎題目做場公開演講。 呢個傳統演變咗幾十年，而家多數夾埋喺「諾貝爾週」搞，但最遲可以拖到攞獎後半年。例如1906年和平獎得主老羅斯福，拖到1910年落咗台先肯講。
世界各地嘅軍人墳場，粒聲唔出噉見證住各國領導人點樣唔當人命係回事。  
——伊扎克·拉賓，1994年諾貝爾和平獎演講

腦力碰撞
1959到1990年期間，瑞典記者本特·費爾德雷搞咗個科學獎得主對談節目《天才估估下》，先喺電台播，1960年代中期搬上電視。2004年同BBC國際台合作改名《諾貝爾腦震盪》，2011年開始由澤納布·巴達維做主持。

獎牌
内文：諾貝爾獎獎牌
Fritz Haber 獲得嘅文憑，表彰佢開發合成氨嘅方法。得獎者會獲得裝飾華麗嘅文憑、一枚金牌同埋獎金。
諾貝爾基金會喺2012年5月30號宣佈，佢哋已經將製作五枚（瑞典）諾貝爾獎獎牌嘅合約授予 Svenska Medalj AB。由1902年至2010年間，諾貝爾獎獎牌由Myntverket（瑞典鑄幣廠）製造，呢間瑞典最古老嘅公司喺2011年結束咗107年嘅營運。2011年，位於挪威孔斯貝格嘅挪威鑄幣廠負責製造獎牌。諾貝爾獎獎牌係諾貝爾基金會註冊嘅商標。
每枚獎牌嘅正面（正面）都有阿爾弗雷德·諾貝爾嘅左側肖像。物理學、化學、生理學或醫學以及文學獎牌嘅正面設計一樣，展現咗諾貝爾肖像同埋佢嘅出生年份同逝世年份。和平獎獎牌同經濟學獎獎牌正面亦有諾貝爾肖像，但設計略有唔同，例如經濟學獎牌會喺邊緣刻上得獎者嘅名字。
獎牌背面嘅設計會因應頒獎機構而有所唔同；例如，化學獎同物理獎嘅獎牌背面設計係一樣嘅。
1980年之前製造嘅獎牌都係用23卡黃金鑄造，自嗰時起，改用18卡綠金再鍍上24卡黃金。每枚獎牌嘅重量會因黃金價格而有變，但平均約為175克（0.386英磅），直徑66毫米（2.6英寸），厚度介乎5.2毫米（0.20英寸）至2.4毫米（0.094英寸）之間。
因為獎牌金屬價值高，又經常公開展示，諾貝爾獎牌成為偷竊目標。
喺二戰期間，德國科學家馬克斯·馮·勞厄同詹姆斯·弗蘭克嘅獎牌被送到哥本哈根保存。當德國侵佔丹麥時，匈牙利化學家（同時亦係諾貝爾獎得主）喬治·德·海韋希將獎牌溶解喺王水（硝酸鹽混合物）中，以免俾納粹德國沒收，亦避免持有者面對法律問題。戰後，佢哋從溶液中提取返黃金，重新鑄造咗獎牌。

文憑
諾貝爾獎得主會直接從瑞典國王手中接過文憑；而和平獎則係由挪威諾貝爾委員會主席頒發。每張文憑都由頒獎機構為得主專門設計， 內含圖片同瑞典文，標明得主姓名，並通常寫上獲獎原因。和平獎文憑上從來都冇寫過任何引述。

獎金
得主喺領獎時會收到一份文檔，確認所頒發嘅金額。 獎金金額取決於諾貝爾基金會每年可以發放幾多錢。自1980年代以嚟，獎金逐步增加；當時每個獎項嘅金額係88萬瑞典克朗（約合2.6百萬瑞典克朗，全體得主獎金約合35萬美元）。2009年，獎金增加至1000萬瑞典克朗（約合140萬美元）。
喺2012年6月，獎金減少到800萬瑞典克朗。
如果有兩位得主分享一個獎項，獎金會平均分配；如果有三位得主，頒獎委員會可以選擇平均分配，或者將一半獎金分配畀其中一位，另外一半分給其餘兩位。
通用近似定理

通用近似定理（universal approximation theorem）係有關人工神經網絡嘅一條定理：喺數學上嚟講，一個人工神經網絡係一個函數（），而機械學習演算法做嘅嘢係想令  嘅輸入輸出盡可能噉接近現實世界嘅數據產生過程 ，令個神經網絡能夠準確噉由輸入計個預想嘅輸出值出嚟。通用近似定理主張人工神經網絡具有通用性（universality）－「無論  係乜嘢樣，都梗會有個神經網絡架構能夠做到接近 」。
林浩銘

林浩銘（Mingson LAM），係香港教育大學教育政策同領導學系兼任講師，香港大學教育學院校友會副主席（專業統籌），一條龍直資中學高級管理委員會成員、文憑試課程統籌主任、校友會創會顧問老師、生涯規劃主任及人才發展委員會副主任。
佢都係賽馬會混合式學習校本策略委員會委員，為全港嘅夥伴學校制定咗《校本混合式學習實踐指引》嘅框架。當中，參考教育期刊的相關研究及文獻，為有興趣實踐混合式教學嘅學校管理層，提供校本課程改善的基本原則及實踐建議，例如人手編排、提高動機、電子教學支援等。
過去，他曾經喺現代教育擔任經濟科補習名師，2019年亦曾出任教育局經濟科焦點小組成員。
佢又做過新城數碼財經台客席主持，主要分享與中學生生涯規劃有關的理財教育；亦做過現代書院(全港首家在聯交所上市的教育機構）經濟科科主任同官立中學元朗趙聿修紀念中學經濟科及通識科老師。
佢曾任教香港高級程度會考及香港中學會考。自2009年起，一直教授中學文憑考試通識科（現重新冠名為公民與社會發展科）及經濟科。佢對設計創新教學校本課程、自主學習及經濟科教學有豐富經驗，曾多次應教育局、大學（港大教育學院、中大教育學院及教育大學）及多間中學邀請進行相關教師培訓及經驗分享，推動業界專業發展及知識交流。
個人獎項: 1) 教育局教育研究獎勵計劃得獎者 2) 社會福利署義工服務銀獎 3）證監會「你我的投資故事比賽」得獎者 4）十大傑出生涯規劃主任獎
1996年，佢參與過香港電台一共八集的教育電視劇《乖乖不得了》的演出，其中在《我要話哂事》的一集為主角，飾演「強仔」。

簡歷
林浩銘喺香港高級程度會考經濟科考取A級成績，為當年考生Top 3.4%。佢喺香港大學榮譽學士畢業，主修經濟學及運動科學，之後喺香港中文大學攞學位教師教育文憑，主修通識教育，並喺副修經濟學及教學實習攞到甲等成績。
之後一直再進修，並分別以院長名單成績及甲等成績完成香港大學教育應用資訊科技碩士及香港教育大學教師專業進修證書（教育領導課程）。
阿拉伯聯盟

阿拉伯聯盟（阿拉伯文：جامعة الدول العربية‎，又叫阿拉伯國家聯盟，簡稱阿盟‎）係阿拉伯多國組成嘅國際組織，1945年3月22號創立，總部響埃及開羅，而家有22個會員國。
聯盟嘅主要目標係「拉近會員國之間嘅關係同協調佢哋之間嘅合作，保障佢哋嘅獨立同主權，並以概括嘅方式考慮阿拉伯國家嘅事務同利益」。 呢個組織喺歷史上收到嘅合作程度相對較低。
透過機構，特別係阿拉伯聯盟教育、文化同科學組織（ALECSO）同佢嘅阿拉伯經濟統一理事會（CAEU）嘅經濟同社會理事會，聯盟推動政治、經濟、文化、科學同社會計劃，旨在促進阿拉伯世界嘅利益。 佢成為會員國協調政策、安排研究同委員會處理共同關注事務、解決國家間爭端同限制衝突（例如1958年黎巴嫩危機）嘅論壇。聯盟亦係起草同締結多份促進經濟一體化嘅里程碑文件嘅平台。例如阿拉伯聯合經濟行動憲章，列明咗區內經濟活動嘅原則。
每一個會員國喺阿拉伯聯盟理事會有票一張，決議只對投票贊成嘅國家有約束力。聯盟喺1945年嘅目標係加強同協調會員國嘅政治、文化、經濟同社會計劃，並調解佢哋之間或同第三方嘅爭端。此外，1950年4月13日簽署嘅《聯合防務同經濟合作協議》承諾簽約國協調軍事防務措施。2015年3月，阿拉伯聯盟秘書長宣布成立聯合阿拉伯部隊，目標係對抗極端主義同其他對阿拉伯國家嘅威脅。呢個決定喺決戰風暴行動喺也門加劇時達成。參與計劃係自願嘅，軍隊只會喺某個會員國要求下介入。阿拉伯聯盟國家之間現有嘅軍事合作、地區內戰同恐怖威脅係聯合阿拉伯部隊（JAF）成立嘅推動力。
喺1970年代初，經濟理事會提出咗喺國際間建立阿拉伯聯合商會嘅建議。呢個建議促成咗設立任務，去促進、鼓勵同便利阿拉伯世界同主要貿易夥伴之間嘅雙邊貿易。
歷史
喺1944年通過亞歷山大議定書後，阿拉伯聯盟喺1945年3月22日成立。 聯盟嘅官方總部設喺開羅嘅布斯坦宮。 佢旨在成為一個阿拉伯國家嘅區域組織，專注於發展經濟、解決爭端同協調政治目標。 其他國家之後陸續加入聯盟。 每個國家喺理事會有一票。第一次重大行動係聯合干預，防止巴勒斯坦根據聯合國大會嘅決定分裂成兩個國家。當約旦同意呢個提議時，埃及介入阻止呢件事發生。 之後兩年，簽訂咗互助防衛條約。1965年建立咗共同市場。
阿拉伯聯盟成立紀念郵票。展示咗8個創始國嘅旗幟：埃及王國、沙特阿拉伯王國、也門王國、敘利亞共和國、伊拉克哈希姆王國、約旦哈希姆王國、黎巴嫩共和國同巴勒斯坦
阿拉伯聯盟喺其歷史上未有實現太多合作。根據Michael Barnett同Etel Solingen嘅說法，阿拉伯聯盟嘅設計反映咗阿拉伯領袖對政權生存嘅個別關注：「阿拉伯民族主義政治同共同身份令阿拉伯國家擁抱阿拉伯團結嘅修辭，以合法化佢哋嘅政權，同時又害怕實踐阿拉伯團結，因為呢樣會對佢哋嘅主權施加更大限制。」 阿拉伯聯盟「特別設計成喺產生更大合作同統合方面失敗，因為呢啲可能會喺國內削弱政治領袖。」

地理
内文：阿拉伯世界嘅地理
會員國加入日期；科摩羅（圈出）喺1993年加入。　 1940年代 　 1950年代 　 1960年代 　 1970年代
阿拉伯聯盟會員國覆蓋超過13,000,000 km2（5,000,000 sq mi），跨越非洲同亞洲兩個大陸。該地區大部分係乾旱沙漠，例如撒哈拉沙漠。儘管如此，亦有幾個高度肥沃嘅土地，例如尼羅河谷、非洲之角嘅朱巴谷同謝貝利谷、馬格里布嘅阿特拉斯山脈，以及橫跨美索不達米亞同黎凡特嘅新月沃地。該地區包括阿拉伯南部嘅深林同世界上最長嘅河流尼羅河嘅部分。

會員資格
内文：阿拉伯聯盟會員國
阿拉伯聯盟憲章，又叫做《阿拉伯國家聯盟公約》，係阿拉伯聯盟嘅創始條約。喺1945年通過，佢規定「阿拉伯國家聯盟應由簽署呢份公約嘅獨立阿拉伯國家組成。」
喺1945年，有七個會員國， 但而家阿拉伯聯盟有22個會員國，包括8個非洲國家：
阿爾及利亞
巴林
科摩羅
吉布提
埃及
伊拉克
約旦
科威特
黎巴嫩
利比利亞共和國
毛里塔尼亞
摩洛哥
阿曼
巴勒斯坦國
卡塔爾
沙地阿拉伯
索馬里
蘇丹
敘利亞
突尼西亞
阿拉伯聯合酋長國
也門
同埋7個觀察員國（注意：以下觀察員國俾人邀請喺特定阿拉伯聯盟會議期間參與，但無投票權）：
亞美尼亞
巴西
乍得
厄立特里亞
希臘
印度
委內瑞拉
暫停會籍
埃及喺1979年3月26日因為埃及-以色列和平條約而俾阿拉伯聯盟暫停會籍，聯盟總部由開羅搬去突尼斯。喺1987年，阿拉伯聯盟國家同埃及恢復外交關係，埃及喺1989年5月重返聯盟，聯盟總部喺1990年9月搬返開羅。
利比里亞喺2011年2月22日因為第一次利比里亞內戰爆發而俾人暫停會籍。 阿拉伯聯盟喺2011年8月27日投票恢復利比里亞嘅會籍，認可全國過渡委員會嘅代表，該委員會係當時部分認可嘅臨時政府。
敘利亞喺2011年11月16日因為敘利亞內戰爆發而俾人暫停會籍。喺2013年3月6日，阿拉伯聯盟將敘利亞喺聯盟嘅席位畀咗敘利亞全國聯盟，係最大嘅反對派團體。 喺2014年3月9日，秘書長納比勒·埃拉拉比表示，敘利亞嘅席位會繼續空缺，直到反對派完成其機構嘅建設。 喺2021年，阿拉伯聯盟同敘利亞巴斯基政府同其他阿拉伯國家之間開始咗正常化嘅過程。 喺2023年5月7日，喺開羅嘅阿拉伯聯盟理事會會議上，同意恢復敘利亞嘅會籍。
雪山獅子旗

雪山獅子旗原本係藏軍軍旗，西藏地方政府曾經拎嚟做西藏旗，支旗曾經象徵西藏獨立，同時又係西藏流亡政府嘅旗。近年達賴喇嘛表示，希望西藏達到真正自治，唔會再搞藏獨，幅旗嘅地位相當於特別行政區區旗噉。

起源
自從9世紀因為吐蕃王朝分裂，所以西藏一直冇正規軍隊，一路到18世紀尾清朝嗰陣，清政府派兵幫西藏打走想入侵嘅人，之後制定《欽定藏內善後章程》，成立咗一隊三千人嘅藏軍，支旗就係咁喺1912年設計出嚟，用嚟做藏軍軍旗。第十三世達賴喇嘛喺1918年頒布，正式由拉薩西藏政府採用。
1951年，中華人民共和國中央人民政府同西藏地方政府簽訂《和平解放協定》，解放軍進駐西藏之後，西藏旗就由五星紅旗取代。1959年3月，發生拉薩衝突，之後解放軍佔領西藏全境，又下令取締西藏政府，响西藏境內實施民主改革，第十四世達賴喇嘛同八萬藏人離開西藏後，呢支旗就畀中華人民共和國當係西藏獨立運動嘅標識，下令嚴格禁止唔畀拎出嚟用。不過香港因為基本法入面保障咗言論自由，所以呢支旗無喺中國大陸咁唔畀拎出嚟，不過由於支旗因為太敏感，所以喺香港都唔容易買到，只可以上網訂。
而家喺印度達蘭薩拉嘅西藏流亡政府，就繼續用緊呢支雪山獅子旗。

含意與精神
雪山獅子旗個設計有呢啲涵意：
中心個雪山象徵雪域西藏。
空中六道紅色嘅柱光象徵原始西藏民族之中，色、穆、冬、黨、哲、扎六大氏族。
紅色柱光同藍色天空象徵紅黑兩大護法護持政教事業。
雪山頂上升起嘅太陽，光芒四射，象徵雪域西藏全部眾生享受自由、信仰、富裕、幸福同公平公正。
雪山上嘅兩隻雪獅象徵政教結合事業戰勝一切。
高舉之具三色嘅寶焰象徵西藏人民永遠敬信同頂禮佛法僧三寶。
雪獅隻手舉住兩色嘅如意寶，象徵遵循十善法同十六人法為核心嘅正教中取捨善惡之法。
黃色邊框象徵佛法長駐人世直至普渡眾生事業完成。

另一個意思
除咗一個意思，又有人話佢有另一個意思，話中間隻獅子係象徵嗰陣嘅清政府。
2月24號

2月24號係公曆年嘅第55日，離年尾重有310日（閏年311日）。
<< - 2月 - >>



大件事
1582年：羅馬天主教教宗國瑞十三世（額我略十三世）宣佈實行格里曆代替儒略曆。
1953年：中華民國立法院廢止《中蘇友好同盟條約》拒絕承認外蒙古獨立。
1967年：前納粹德國戰犯响慕尼黑判刑。
1985年：第12屆朝鮮地方選舉。
1987年：第13屆朝鮮地方選舉。
1989年：聯合航空811號班機事故（英文：United Airlines Flight 811）。
1991年：波斯灣戰爭展開地面戰，伊拉克部隊大敗。
2002年：第3屆老撾國民議會選舉。
2003年：中國新疆伽師、巴楚兩縣發生黎克特制6.8級地震（英文：2003 Bachu earthquake），261死。
2006年：菲律賓總統阿羅約因應政變傳聞同反政府示威宣佈全國進入緊急狀態。
2009年：香港歌手衞詩同關楚耀嚮日本東京澀谷區畀當地警察搜到藏有大麻，根據日本《大麻取締法》俾人拉咗，是為關楚耀衛詩藏毒案。
2019年：2019年塞內加爾總統選舉（法文：Élection présidentielle sénégalaise de 2019）。
2019年：2019年摩爾多瓦國會選舉（羅馬尼亞文：Alegeri parlamentare în Republica Moldova, 2019）。
2019年：古巴就新憲法草案舉行公民投票（西班牙文：Referéndum constitucional de Cuba de 2019）。新憲法草案有229條條文，包括認可私有財產同埋外國投資等等。草案亦規定國務委員會主席每屆任期5年，最多連任1次，並重新設立總理職務。
2020年：馬來西亞首相馬哈迪辭職。
2022年 : 俄羅斯入侵烏克蘭。
韓文

韓文（粵拼：hon4 man4*2；韓文：한국어／韓國語 Hanguk-eo），又叫朝鮮文（ziu1 sin1 man4*2；朝鮮文：조선말／朝鮮말 Chosǒn-mal），係朝鮮同韓國嘅語言，大約有8,100萬人用緊，全世界排16名。到底朝鮮話劃入邊隻語言系有得拗，有人覺得可以劃入阿爾泰語系，亦有人覺佢係獨立語言。
隨住大韓民國喺國際社會政治、經濟地位嘅不斷提高，學韓文嘅人數亦不斷咁增長，目前唔少國家嘅高中同大學都有教韓文。而喺美國、日本、澳洲等地，大學入學試嘅外語科目中可以揀韓文應考。

地理分佈
韓語係由韓國人喺南韓同北韓講，同埋由韓國僑民喺包括中華人民共和國、美國、日本同俄羅斯等多個國家講嘅。喺2001年，韓語係中國第四受歡迎嘅外語，排喺英語、日語同俄語之後。
講韓語嘅少數族裔喺呢啲國家都有，但因為喺寄居國受咗文化同化，唔係每個韓國人都能夠用母語咁流利咁講。

官方地位
用韓語嘅路標，統一高速公路，平壤，北韓
用韓語同英語嘅路標，京釜高速公路，大邱，南韓
用韓語同中文嘅路標，渾武高速公路，延邊，中國
韓語係南韓同北韓嘅官方語言。佢同普通話一齊，都係中國延邊朝鮮族自治州嘅兩種官方語言之一。
喺北韓，管理機構係社會科學院語言研究所（Template:Korean）。喺南韓，韓語嘅管理機構係位於首爾嘅國家韓語研究院，佢係喺1991年1月23日由總統令成立嘅。

世宗學院
根據《國家語言基本法》第9條第2款成立嘅世宗學院係一個用嚟統籌政府推廣韓語同韓國文化項目嘅公共機構；佢亦支援該學院嘅海外分支。
成立世宗學院嘅原因係回應以下情況：
韓語教育需求嘅增加；
因為韓國文化（韓流）嘅傳播、國際婚姻增加、韓國企業擴展海外市場同埋就業許可制度嘅實施，令韓語教育急速增長；
需要一個獲政府認可嘅韓語教育機構；
需要基於國內成功嘅語言教育計劃，提供海外韓語教育嘅全面支援。
世宗學院喺歐洲有59間，喺非洲有15間，喺亞洲有146間，喺美洲有34間，喺大洋洲有4間。

TOPIK韓語學院
TOPIK韓語學院係一個終身教育中心，隸屬於南韓首爾多間大學，目標係推廣韓語同韓國文化、支援本地韓語教學嘅國際發展嚟促進文化交流。
呢間學院有時會同例如世宗學院等推廣語言同文化嘅機構相比。不過，同嗰個機構唔同，TOPIK韓語學院係喺世界各地嘅大專院校內運作，提供教育教材。
喺世界各地，韓國大使館同文化中心（Template:Korean）負責舉辦TOPIK考試。

方言
韓國方言區域
韓語有好多細細嘅本地方言（叫做mal（Template:Korean）、saturi（사투리）、或者bangeon（Template:Korean））。  
南韓嘅作者話，南韓同北韓嘅標準語（pyojuneo或者pyojunmal）係以首爾附近嘅方言做基礎（首爾作為「漢陽」，曾係朝鮮時期韓國嘅首都長達五百年），但自1966年起，北韓正式宣稱佢哋嘅標準係以平壤口音為根基。
所有韓語方言彼此相似，大致上都互通有無（除咗方言特有嘅短語或非標準詞彙外），不過濟州島方言就有夠分別，通常被視為獨立嘅語言。
位於最東北嘅陸鎭方言亦都好有特色。
方言之間其中一個最明顯嘅分別就係聲調嘅運用：首爾方言嘅講者會利用元音嘅長度，而慶尚方言嘅講者則保留咗中古韓語嘅音高重音。有啲方言較為保守，保留咗中古韓語嘅發音（例如 z、β、ə），呢啲音已喺標準語入面消失；而其他方言就非常創新。Kang Yoonjung & Han Sungwoo (2013), Kim Mi-Ryoung (2013), 同埋 Cho Sunghye (2017)提出，現代首爾方言正經歷聲調生成，根據近年發現輕音子音（ㅂ、ㅈ、ㄷ、ㄱ）、送氣音（ㅍ、ㅊ、ㅌ、ㅋ）同強音（ㅃ、ㅉ、ㄸ、ㄲ）嘅區分，由原本用聲門起始時間作分別，轉而以音高變化作區分；  
然而，Choi Jiyoun, Kim Sahyang & Cho Taehong (2020)唔同意呢個觀點，佢哋認為子音嘅區分由以聲門起始時間為依據嘅方式轉變，唔係因為引入咗聲調特徵，而係一個受韻律影響嘅變化.
有大量證據顯示，韓語同其方言嘅歷史中存在廣泛嘅方言均化，甚至有原本獨立嘅語言庫之間嘅趨同演化或混合。好多韓國方言嘅基本詞彙，從語源上睇，同標準韓語或其他方言中表達相同意思嘅詞語各有唔同。  
例如，韭菜喺慶尚方言入面讀作 /t͡ɕʌŋ.ɡu.d͡ʑi/（Template:Korean），但喺標準韓語中則係 /puːt͡ɕʰu/（Template:Korean）。  
呢個例子暗示出，韓半島過去嘅語言多樣性可能遠比而家豐富。  
另參見日本－高句麗語系假說。

ㅗㅛㅜㅠㅡㅣ
而家用嘅基本字母只得二十四個。
朝鮮文字母表嘅子音部分

ㅏ ㅐ ㅑ ㅒ ㅓ ㅔ ㅕ ㅖ ㅗ ㅘ ㅙ ㅚ ㅛ ㅜ ㅝ ㅞ ㅟ ㅠ ㅡ ㅢ ㅣ
紅色字母係豎立類豎立類，藍色字母係躺臥類，綠色字母係複合類複合類。

辭彙
朝鮮話之中有非常多嘅漢語詞。總括嚟講朝鮮話嗰詞源有四種：
固有詞（고유어，固有語）：「나무（樹）」、「물（水）」
漢字詞（한자어，漢字語）：「민주（民主）」、「하물（荷物：Ha mul）」
外來詞（외래어，外來語）：「컴퓨터（Computer）」、「프로그램（программа，en: Program）」
混合詞（혼종어，混種語）